**НАЦИОНАЛНА НАУЧНА ПРОГРАМА**

**"МЛАДИ УЧЕНИ И ПОСТДОКТОРАНТИ"**

**МОДУЛ "ПОСТДОКТОРАНТИ"**

**II-ри етап-2024 - 2025 г.**

1. **ОСНОВНИ ПРИНЦИПИ НА ПРОГРАМАТА**

* Целта на програмата е привличане, задържане и развитие на млади учени и постдокторанти, чрез което да се постигне устойчиво възпроизвеждане на научния капацитет на национално ниво.
* Програмата ще се изпълнява на 2 етапа с продължителност по 18 месеца:

I-ви етап, 18 месеца, 2022 - 2023 г.

II-ри етап, 18 месеца, 2024 - 2025 г.

* Не се допуска участие в Програмата за срок по-кратък от 6 месеца

1. **СПЕЦИФИЧНАТА ЦЕЛ НА МОДУЛ „ПОСТДОКТОРАНТИ“ /ПД/ -** да стимулира млади учени с придобита образователна и научна степен „доктор“ да провеждат висококачествена изследователска дейност в български ДВУ и НО, така и да повиши научното ниво на организациите-бенефициенти.

Посредством участието си в Програмата постдокторантите ще натрупат по-голям изследователски опит и компетентност, ще развият по-високо ниво на самостоятелност, с което ще се повиши тяхната квалификация. Това ще им даде възможност да развият по-високо ниво на независимост, да усъвършенстват техническите си умения и да фокусират изследователските си интереси.

От друга страна, Програмата ще допринесе за трансфер на опит и знания към организацията бенефициент, за развитие на конкурентни и съвременни научни направления и за стимулиране на индивидуалния потенциал за иновации на високо ниво като фундаментална стъпка за развитието на устойчива иновационна среда. Така ще се създадат по-тесни връзки с други научни организации и висши училища, което ще стимулира формирането на мултидисциплинарни колективи.

1. **КРИТЕРИИ ЗА УЧАСТИЕ В ПРОГРАМАТА**

* „Постдокторант“ - учен, който е придобил първа ОНС “доктор” в страната или в чужбина, **но не повече от пет години след придобиването ѝ**.
* По време на участието си в цялата програмата кандидатите следва да отговарят на определението за постдокторант.
* Кандидатите да покриват минималните национални изисквания за придобиване на ОНС „доктор“ по научни области и/или професионални направления, в които кандидатстват.

1. **ДОПУСТИМИ КАНДИДАТИ**

* **С предимство** ще се класират ПД, които са **външни** за ТУ - Габрово.
* Допуска се назначаването на ПД на допълнителен договор за работа на непълен работен ден на докторанти, които вече имат основен в ТУ – Габрово.

1. **ЗАДЪЛЖЕНИЯ НА КАНДИДАТИТЕ**

* извършване на научно-изследавателска дейност, съгласувана със съответната катедра.
* публикации/участия в публикации в научни издания, реферирани в световноизвестни бази данни за срока на договора.

1. **ДОПУСТИМИ РАЗХОДИ ЗА СТИМУЛИРАНЕ НА ПД**

* Основни месечни възнаграждения на **новоназначени ПД**,
* Допълнителни месечни възнаграждения на **вече назначени ПД**

**– до 15% от средствата по проекта могат да се използват за мобилност:** за командировки (пътни, дневни и квартирни), теренна работа, заплащане на такси за правоучастие в научни форуми.

**– до 25% от средствата по проекта могат да се използват за материали и консумативи**, необходими за осъществяване на научните изследвания в приемащата организация-бенефициент;

**–** При **назначаване на ПД** от друга държава или от друго населено място се отпускат допълнително до 1000 лв. месечно за квартирни разходи.

* Средствата по Националната програма не могат да се използват за идентични дейности, финансирани от фондовете на Европейския съюз, друго национално финансиране, както и други донорски програми.

1. **НЕОБХОДИМИ ДОКУМЕНТИ:**

* Мотивационно писмо
* Европейски формат автобиография
* Диплома за ОКС „Магистър“
* Диплома за получена докторска степен
* Сертификат/и за владеене на език
* Участие в научни и образователни проекти (ако е приложимо)
* Списък на публикации
* Списък на цитирания
* Участия в научни форуми (доказани с резюмета)
* Специализации в чужбина
* Обмен по Еразъм
* Подробен проект (до 10 стр.), който да отговаря на следните изисквания:
* да е в актуална тематика;
* на високо научно ниво;
* да е представена детайлна работна програма за периода на проекта;
* да съдържа информация за срока за изпълнение на проекта;
* подробен финансов план, придружен с обосновка.
* Награди или грамоти *(без сертификати от участия, курсове)*

1. **СРОК ЗА ПОДАВАНЕ НА ДОКУМЕНТИ: 13.11.2024 г.**

Докумените се подават по имейл на канцеларията на сътветния факултет.